Video: Gewilde aapsentrum loop deur onder brand - Maroela Media
Twee van die skattige diere-inwoners van Monkey Town. Foto: Facebook
Monkey Town, ŉ gewilde wildlewesentrum vir ape in Somerset-Wes in die Kaap, het Donderdagaand onder ŉ verwoestende brand deurgeloop.
Hoewel die sentrum se restaurant en van die diere se hokke in die brand verwoes is, is daar wonderbaarlik geen mense of diere in die brand beseer nie.
Monkey Town het Vrydag in ŉ verklaring gesê die brand het omstreeks 22:30 begin. “Die restaurant op die perseel het heeltemal afgebrand. Net die mure is nog daar. Die restaurant se speelparkie is ook weg.”
Luidens die verklaring het die brand na die Kaapse bobbejane se hok versprei en die omheining van die hok het uiteindelik gesmelt. “Die bobbejane is in ŉ boom vasgekeer met die brand wat onder hulle gewoed het. Ons het werklik gedink hulle gaan doodbrand,” lui die verklaring.
Die brand het daarna na nog een van die aaphokke versprei, asook na die miniatuur-donkies se kamp.
Een van die miniatuur-donkies by Monkey Town. Foto: Facebook
Die plaaslike brandweer het blitsig opgetree om die vlamme te blus, maar moes vier keer na die toneel terugkeer aangesien die brand telkens weer begin opvlam het. Die laaste brandbestryders is eers 04:00 vanoggend by die sentrum weg.
Die verklaring maak melding van die feit dat hoewel die bobbejane se hok afgebrand het en hulle die gebied kon dus verlaat, was hulle te vreesbevange om uit die boom te beweeg en het hulle net daar bly sit tot vanoggend.
Hoewel die sentrum vandag gesluit was terwyl opruimingswerk gedoen is, sal die sentrum van môre weer so ver moontlik operasioneel wees. “Alles gaan voort soos normaal, behalwe natuurlik die restaurant wat nie meer bestaan nie. Drankies sal wel by die kiosk op die perseel verkoop word.”
Die sentrum se bestuur het die publiek versoek om nie oor die oorsaak van die brand te bespiegel nie, maar om op die brandweer se ondersoekverslag te wag. Hulle het almal ook bedank vir die boodskappe van ondersteuning en bemoediging. “Vandag het ons ŉ nuwe waardering vir die lewe.”
How do we share this news? We suffered a devastating fire at Monkey Town tonight. Our animals’ enclosures are still burning. All our animals are still safe at this moment. We will assess the damage when daylight comes.The restaurant on site burnt to the ground.Monkey Town is closed until further notice.Please be understanding and keep us in your prayers ????
Posted by Monkey Town on Thursday, 13 December 2018
In die nuus video Wes-Kaap
Brandweer moes 4 maal terugkeer!! Regtig!! Drie ander kere gefaal?
Duidelik besef jy nie hoe die suid en ooskaap se winde is nie. Alles lyk morsdood, dan 2 tot 3 dae later, vlam dit weer op. Ek lig my hoed vir die reddingspersoneel. Hoeveel keer moet hul die area wat klaar gebrand het, weer natspuit?
Alias · 10 maande gelede
Kaapse winde is nie speelmaat nie!
Ja voorwaar……dit is wonderbaarlik.
Net baie bly dat geen dier dood is nie!
Net baie bly dat geen mense dood is nie!
Net bly DIERE is ongedeurd.
Diere is sondeloos. God sal hulle beskerm. Dankie Here vir elke dier wat ongeskonde is. Ek ken monkey town baie goed, en dit sou hartseer gewees het as dit moes toemaak.
Ook ek gaan nie bespiegel oor die vuur maar weet sekerlik dat bobbejane en ape nie so ‘n gemene daad sal pleeg.